Konstantīns Lupulesku

Konstantīns Lupulesku (; dzimis  Buftjā) ir Rumānijas starptautiskais lielmeistars šahā (2006).

 Biogrāfija 
Divas reizes izcīnījis medaļas Eiropas junioru šaha čempionātos: 1998. gadā bronzu U14 vecuma grupā un 2000. gadā sudrabu U16 vecuma grupā.European Youth Championships 2000 2003. gadā uzvarējis Rumānijas junioru šaha čempionātā U20 vecuma grupā. Daudzkārtējais Rumānijas šaha čempionātu laureāts, kuros izcīnījis piecas zelta (2007, 2010, 2011, 2013, 2015), sudraba (2025)Campionatul National al Romaniei pe anul 2025 - open un divas bronzas (2008, 2009) medaļas.

2003. gadā uzvarējis Bukarestes starptautiskajā šaha turnīrā Blue Autumn. 2004. gadā uzvarējis starptautiskajā šaha turnīrā Laspalmasa de Grankanārijā. 2006. gadā uzvarējis Bukarestes starptautiskajos šaha turnīros Winter Cup un May Roses. 2007. gadā dalījis pirmo vietu starptautiskajā šaha turnīrā Timišoarā. 2009. gadā Bukarestē dalījis pirmo vietu Viktora Čokiltjas memoriālā. 2014. gadā Erevānā ierindojies 6. vietā Eiropas individuālajā šaha čempionātā2014 Euro-Ch: Motylev wins with record result un dalījis 1.-2. vietu ar Ernesto Inarkijevu starptautiskajā šaha turnīrā Baku.Ernesto Inarkiev wins Baku Open on tie-break Trīs reizes (2011, 2013, 2015) piedalījies Pasaules kausa šahā izcīņā pēc izslēgšanas sistēmas, taču katru reizi izstājies jau 1. kārtā. 2021. gada jūnijā Bukarestē dalījis 9.-10. vietu Grand Chess Tour 1. posma turnīrā.Grand Chess Tour Bucharest 2021

Pārstāvējis Rumānijas komandu lielākajos komandu šaha turnīros:
 Pasaules šaha olimpiādēs piedalījies 5 reizes (2004, 2008, 2012-2016);OlimpBase :: Men's Chess Olympiads :: Constantin Lupulescu
 Eiropas komandu šaha čempionātos piedalījies 6 reizes (2005-2015).OlimpBase :: European Men's Team Chess Championship :: Constantin Lupulescu

Par panākumiem turnīros FIDE 2003. gadā Lupulesku piešķīrusi starptautiskā meistara (IM), bet 2006. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1984. gadā dzimušie
Kategorija:Ilfovas žudecā dzimušie
Kategorija:Rumānijas šahisti